Penny Oleksiak

| Mitalit | Mitalit | Mitalit |  |
| --- | --- | --- | --- |
|  Penny Oleksiak |  Penny Oleksiak |  Penny Oleksiak |  |
Maa:  Kanada
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | 100 m vapaauinti |  |
|  Hopeaa | Rio 2016 | 100 m perhosuinti |  |
|  Hopeaa | Tokio 2020 | 4 × 100 m vapaauintiviesti |  |
|  Pronssia | Rio 2016 | 4 × 100 m vapaauintiviesti |  |
|  Pronssia | Rio 2016 | 4 × 200 m vapaauintiviesti |  |
|  Pronssia | Tokio 2020 | 200 m vapaauinti |  |
|  Pronssia | Tokio 2020 | 4 × 100 metrin sekauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Budapest 2022 | 4 × 100 m vapaauintiviesti |  |
|  Hopeaa | Budapest 2022 | 4 × 100 m sekajoukkueiden vapaauintiviesti |  |
|  Pronssia | Budapest 2017 | 4 × 100 m sekajoukkueiden vapaauintiviesti |  |
|  Pronssia | Budapest 2017 | 4 × 100 m sekajoukkueiden sekauintiviesti |  |
|  Pronssia | Gwangju 2019 | 4 × 100 m vapaauintiviesti |  |
|  Pronssia | Gwangju 2019 | 4 × 200 m vapaauintiviesti |  |
|  Pronssia | Gwangju 2019 | 4 × 100 m sekauintiviesti |  |
|  Pronssia | Budapest 2022 | 4 × 200 m vapaauintiviesti |  |
|  Pronssia | Budapest 2022 | 4 × 100 m sekauintiviesti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Windsor 2016 | 4 × 50 m vapaauintiviesti |  |
|  Kultaa | Windsor 2016 | 4 × 200 m vapaauintiviesti |  |
|  Hopeaa | Windsor 2016 | 4 × 100 m sekauintiviesti |  |
|  Hopeaa | Budapest 2024 | 4 × 50 m sekajoukkueiden vapaauintiviesti |  |
|  Pronssia | Windsor 2016 | 100 m vapaauinti |  |
|  Pronssia | Budapest 2024 | 4 × 100 m vapaauintiviesti |  |
|  Pronssia | Budapest 2024 | 4 × 100 m sekajoukkueiden sekauintiviesti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | 4 × 100 m vapaauintiviesti |  |
|  Hopeaa | Gold Coast 2018 | 4 × 200 m vapaauintiviesti |  |
|  Hopeaa | Gold Coast 2018 | 4 × 100 m sekauintiviesti |  |
Penelope ”Penny” Oleksiak (s. 13. kesäkuuta 2000 Toronto, Ontario) on kanadalainen uinnin olympiavoittaja. 186 senttimetriä pitkä ja 68 kilogrammaa painava Oleksiak edustaa Toronto Swim Clubia.
Oleksiak saavutti olympiakultaa 100 metrin vapaauinnista vuoden 2016 kesäolympialaisista Rio de Janeirosta. Näin ollen hänestä tuli historian ensimmäinen 2000-luvulla syntynyt yksilölajin olympiavoittaja. Oleksiak jakoi kullan yhdessä Simone Manuelin kanssa uudella olympiaennätyksellä 52,70. Rio de Janeirosta Oleksiak saavutti myös hopeaa 100 metrin perhosuinnista sekä kaksi viestipronssia. Saman vuoden Windsorin lyhyen radan MM-kilpailuista hän sai kaksi viestikultaa sekä hopea- ja pronssimitalin. Budapestin MM-kilpailuissa 2017 hän saavutti kaksi viestipronssia ja Gold Coastin Kansainyhteisön kisoissa 2018 kaksi viestihopeaa. Gwangjun MM-kilpailuissa 2019 hän saavutti pronssia kaikissa kolmessa naisten viestissä. Kesälle 2021 siirretyissä Tokion olympialaisissa hän saavutti hopeaa 4 × 100 metrin vapaauintiviestissä ja pronssia 200 metrin vapaauinnissa sekä 4 × 100 metrin sekauintiviestissä. Budapestin MM-kilpailuissa 2022 hän saavutti kaksi viestihopeaa ja kaksi -pronssia. Budapestin lyhyen radan MM-kilpailuissa 2024 hän saavutti kolme viestimitalia. Nuorten MM-kilpailuista hänellä on kaksi kultaa, neljä hopeaa ja yksi pronssi.
Oleksiakin veli Jamie Oleksiak pelaa jääkiekkoa NHL:ssä.